biswa921/hiwiki-latest-pages-articles-raw huggingface dataset:
नारायणी सेना

नारायणी सेना (जिसे नारायण गोप, गोपायन, यादव सेना या यदुवंशी सेना भी कहा जाता है)। द्वारका साम्राज्य के भगवान कृष्ण की सेना को सर्वकालिक सर्वोच्च सेना कहा जाता है। महाभारत में इस पूरी सेना को आभीर (अहीर) जाति का बताया गया है।
वे प्रतिद्वंद्वी राज्यों के लिए बुनियादी खतरा थे।  नारायणी सेना के डर से, कई राजाओं ने द्वारका के खिलाफ लड़ने की कोशिश नहीं की।  क्योंकि द्वारका ने कृष्ण की राजनीति और यादवों की प्रतिभा के माध्यम से अधिकांश खतरों को हल किया।  नारायणी सेना का उपयोग करते हुए, यादवों ने अपने साम्राज्य को अधिकांश भारत में विस्तारित किया।

नारायणी सेना की रचना
कृष्ण ने अर्जुन को दुर्योधन के खिलाफ स्वयं का या नारायणी सेना की पूरी सेना के बीच चयन का विकल्प दिया था।  उनके पास 10 करोड़ गोप योद्धा थे जो बहादुर सेनानी थे और नारायण के नाम से प्रसिद्ध थे।  हरिवंश पुराण में कहा गया है कि गोप या यादव एक ही वंश के हैं। सेना में कृष्णा के 18,000 सगे भाई और चचेरे भाई शामिल हैं।  सेना में ७ अतिरथ (कृष्ण, बलराम, सांब, आहुक, चारुदेश्न, चक्रदेव और सात्यकी) और ७ महारथ (कृतवर्मा, अनाद्रष्टि, समिका, समितंजय, कंक, शंकु, कुंती) थे।

कुरुक्षेत्र युद्ध में भागीदारी
महाभारत (प्राचीन भारत के दो प्रमुख महाकाव्यों में से एक) में कुरुक्षेत्र युद्ध के मैदान में युद्ध शुरू होने से पहले, दोनों पक्षों - कौरवों और पांडवों ने समर्थन मांगने के लिए विभिन्न राजाओं से मिलने के लिए सभी दिशाओं में शुरुआत की।  संयोग से, दुर्योधन (कौरवों की ओर से) और अर्जुन (पांडवों की ओर से) दोनों एक साथ श्रीकृष्ण के राज्य द्वारिका पहुंचे।  भगवान कृष्ण ने दोनों के सामने एक शर्त रखी - आप या तो मुझे अपनी तरफ रख सकते हैं या मेरी पूरी सेना, यादव सेना - जिसे नारायणी सेना के नाम से जाना जाता है।  कृष्ण ने दोनों से यह भी कहा कि वह पूरे युद्ध के दौरान कोई हथियार नहीं उठाएंगे।  तो जब कृष्ण ने पहली बार अर्जुन से पूछा कि वह क्या चाहता है, दुर्योधन की खुशी के लिए, उसने भगवान- 'नारायण' को चुना और दुर्योधन को मजबूत सेना के इन महान योद्धाओं- नारायणी सेना मिली।  जब नारायणी सेना कौरवों के लिए लड़ रही थी, केवल कृतवर्मा और उनकी सेना कौरवों के लिए लड़ी थी।  सात्यकि पांडवों के लिए लड़े।  बलराम और कृष्ण की सलाह पर बाकी अतिरथों और महारथों को कुरुक्षेत्र युद्ध से रोक दिया गया था।

युद्ध के बाद अर्जुन पर हमला
यही गोप, जिन्हें कृष्ण ने दुर्योधन को उसके समर्थन में लड़ने के लिए भेजे थे, जब वे स्वयं अर्जुन के पक्ष में शामिल हुए थे, वे कोई और नहीं बल्कि स्वयं यादव थे, जो आभीर थे।Ethnic history of Gujarat वे दुर्योधन Man in India, Volume 54-page-39 और कौरवों के समर्थक थे, और महाभारत में,Ancient Nepal आभीर, गोप, गोपाल और यादव शब्द पर्यायवाची हैं।  उन्होंने महाभारत के नायक अर्जुन को हराया, और जब उन्होंने श्रीकृष्ण के परिवार के सदस्यों की पहचान का खुलासा किया तब उन्हें बक्श दिया।  अर्जुन ने सभी कौरवों को मार डाला था और गोप (अभीरों) से हार गया था, यह केवल हरि की लीला थी।

इन्हें भी देखें
महाभारत
यादव
क्षत्रिय
गोप
आभीर
अहीर
योद्धा

सन्दर्भ

श्रेणी:सेना
अपरांत

अपरांत भारतवर्ष की पश्चिम दिशा का देशविशेष। 'अपरांत' (अपर + अंत) का अर्थ है पश्चिम का अंत। आजकल यह 'कोंकण' प्रदेश माना जाता है। तालेमी नामक भूगोलवेता ने इस प्रदेश को, जिसे वह 'अरिआके' या 'अबरातिके' के नाम से पुकारा है, चार भागों में विभक्त बतलया है। समुद्रतट से लगा हुआ उत्तरी भाग थाणा और कोलांबो जिलों से। इसी प्रकार समुद्र से भीतरी प्रदेश के भी दो भाग हैं। उत्तरी भाग में गोदावरी नदी बहती है और दक्षिणी में कन्नड़ भाषाभाषियों का निवास है। महाभारत (आदिपर्व) तथा मार्कडेय-पुराण के अनुसार यह समस्त प्रदेश 'अपरांत' के अंतर्गत है। बृहत्‌संहिता (14/20) ने इस प्रदेश के निवासियों का 'अपरांतक' नाम से उल्लेख किया है जिनका निर्देश रूद्रदामन्‌ जूनागढ़ शिलालेखों में भी है। रधुवंश (4/53) से भी स्पष्ट है कि अपरांत स्ह्रा पर्वत तथा पश्चिम सागर में बीच का वह सँकरा भूभाग है जिसे परशुराम ने पुराणानुसार समुद्र को दूर हटाकर अपने निवास के लिए प्रस्तुत किया था।

श्रेणी:भारत का भूगोल
मोहनमंत्र

'मोहनमंत्र' वह मंत्र है जिसके द्वारा किसी व्यक्ति को या समुदाय को मोहित किया जाता है। इसके द्वारा मनुष्य की मानसिक क्रियाओं पर प्रभाव डालकर उसको वश में किया जाता है। राज्याभिषेक के समय राजा को एक मणि, जो पर्ण वृक्ष की बनाई जाती थी, मोहनमंत्र  से अभिमंत्रित करके पहिनाई जाती थी। इससे जो भी राजा के सामने जाता था वह मोहित और प्रभावित हो जाता था। युद्ध के समय मोहनमंत्र का प्रयोग शत्रु की सेना पर किया जाता था। रणदुदंभी पर मोहनमंत्र किया जाता था जिससे उसको सुनने वाले विपक्ष के सैनिक मोहित और भयभीत हो जाते थे। किसी व्यक्ति विशेष पर मोहनमंत्र करने के लिये भी उसी प्रकार पुतला बनाया जाता था जैसे [ वशीकरण मंत्र] में किया जाता है। साँप को मोहनमंत्र द्वारा निष्क्रिय किया जाता है।

 इंहें भी देखें 
 शांति मंत्र
 स्वास्तिक मंत्र

सन्दर्भ

श्रेणी:मंत्र
मोलोक

यहूदियों के आसपास बसनेवाली कानानाइट, फैनिसियन और अमोनाइट जातियों का एक देवता। वह अधोलोक का राजा (इब्रानी में मेलेक, उर्दू में मालिक) माना जाता था। महाविपत्ति के समय लोग उसकी वेदी पर बच्चों को जलाकर बलिदान चढ़ाते थे। मूसा की संहिता में यहूदियों के लिये इस प्रथा का सुस्पष्ट निषेघ है। इसके बावजूद सुलेमान ने अपनी गैर यहूदी पत्नियों का मन रखने के लिये जैतून पर्वत पर मोलोक के आदर में वेदियाँ बनवाई थी (राजा, 11,7): राजा आहाज ने मोलोक को अपने पुत्र का बलिदान दिया था (राजा, 16)। परवतीं शताब्दियों में भी हित्रोम घाटी में तोफेन नामक स्थान पर मोलोक की वेदी का उल्लेख है। बाइबिल के अनेक स्थलों पर नबियों ने मोलोक की पूजा की घोर निंदा की है।

 संदर्भ ग्रंथ 
 देवी (Devaux), ऐंशेंट हसराएल, लंदन, 1961

 बाहरी कड़ियाँ 
 Old articles on Moloch
 Encyclopædia Biblica: Minni – Mordecai (Contains a very long but now outdated article on Moloch from 1899.)
 Jewish Encyclopedia: Moloch and Chiun (Short examples of older discussion.)
 Catholic Encyclopedia: Moloch (A short article, in part denying that Moloch sacrifices were offered to Yahweh as argued in the Encyclopædia Biblica and Jewish Encyclopedia.)
 
 On the Molk sacrifice
 A Preliminary Report on the Incirli Stele (Discussion of a stele with Phoenician text which may equate molk/mulk to first-born son).
 HelgaSeeden, "A tophet in Tyre?" 1991. from Bertyus 39 (American University of Beirut).
 Amman excavation
 https://web.archive.org/web/20110510041004/http://www.jewishvirtuallibrary.org/jsource/judaica/ejud_0002_0014_0_14098.html

श्रेणी:ईसाई धर्म के दानव
श्रेणी:यहूदी धर्म के दानव
श्रेणी:हिब्रू बाइबल के देवता
उपसंहार

अंगूठाकार|अचछा उपसंहार्
अंगूठाकार|बेन जॉनसन
thumb|right|240px|पुश्तलेख

सामान्यत: किसी रचना (विशेष रूप से गद्य अथवा नाटकीय) के अन्त में प्रस्तुत किया जानेवाला वह हिस्सा जिसमें सम्पूर्ण कृति का सार, उसका अभिप्राय और स्पष्टीकरण (कभी-कभी निबंध के लिए॰प्रसंगेतर लेकिन तत्संबंधी आवश्यक, अतिरिक्त सूचनाएँ) समाविष्ट हों, उपसंहार (या, पुश्तलेख, या अन्त्यलेख ; अंग्रेजी में - ए॰िलॉग) कहलाता है। 

मूलत: इसका उपयोग नाटकों में होता था जिनमें प्राय: नाटक के अन्त में नाटक का सूत्रधार अथवा कोई पात्र नाटक के बारे में श्रोताओं की धारणा को अनुकूल बनाने के लिए॰ए॰ संक्षिप्त वक्तव्य प्रस्तुत करता था। शेक्सपियर के एकाध नाटकों में इस प्रकार के उपसंहारों का महत्वपूर्ण स्थान है। बेन जानसन के नाटकों में इस पद्धति के नियमित व्यवहार का एक कारण यह भी कहा जा सकता है कि वह प्राय: श्रोताओं के सामने नाटक के दोषों को छिपाने के लिए॰ही इनकी योजना करता था। 1660 तक आते-आते जब नाटकों की परंपरा का ह्रास होने लगा तो इनका महत्त्व बहुत ज्यादा हो गया-यहाँ तक कि प्राय: नाटककार अथवा नाट्यनिर्देशक प्रसिद्ध कवियों से यह भाग लिखवाने लगे। इस स्थिति में की अच्छी समीक्षा ड्राइडन ने अपने विख्यात निबंध 'डिफेंस ऑव ए॰ीलोग' में की है। 

वर्तमान समय के नाटककारों ने इसे इतना महत्त्व नहीं दिया। वर्तमान साहत्य में इसने नाटकों की अपेक्षा विचारात्मक और विवेचनात्मक और गवेषणात्मक निबंधों में वैज्ञानिकों, दार्शनिकों और अन्य विचारकों ने इसका पर्याप्त उपयोग किया है। कोश साहित्य और वैज्ञानिक अथवा गणनाप्रधान आलेखों में नए तथ्यों को बिना समूची पुस्तक को बदले अतिरिक्त पृष्ठों में सामग्री का आकलन कर सकना सहज हो गया है। सामान्यत: उपसंहार का उपयोग विवेचनात्मक साहित्य में अधिक होता है और अन्त्यलेख अथवा पुश्तलेख का उपयोग कोश अथवा अन्य तकनीकी साहित्य में।

श्रेणी:साहित्य

k
वीणा (पत्रिका)

thumb|वीणा (पत्रिका)

वीणा हिंदी की सबसे पुरानी पत्रिका है जो अनवरत प्रकाशित हो रही है। यह श्री मध्यभारत हिन्दी साहित्य समिति, इन्दौर द्वारा प्रकाशित की जाती है।

 परिचय 
राष्ट्रभाषा हिन्दी एवं साहित्य के मूल्यों को समाज तक पहुँचाने के उद्देश्य से समिति ने सन्‌ १९२७ में वीणा पत्रिका का प्रकाशन आरंभ किया था। तब से अब तक वीणा निरंतर प्रकाशित हो रही है। ये श्रेय भारत में सिर्फ वीणा को ही प्राप्त हुआ है। पण्डित अम्बिकाप्रसाद त्रिपाठी के सम्पादन में वीणा का पहला अंक अक्टूबर १९२७ में प्रकाशित हुआ।

वीणा को प्रारंभ से ही देश के अनेक शलाका-पुरूषों, चिंतकों एवं मूर्धन्य साहित्यकारों का सक्रिय सहयोग प्राप्त होता रहा है। महामना मदनमोहन मालवीय, महात्मा गांधी, डॉ॰राजेन्द्र प्रसादजी, काका कालेलकर, भारतरत्न डॉ॰भगवानदास आदि महापुरूषों एवं देश के प्रख्यात चिन्तकों जैसे जयशंकर प्रसाद, निराला, महादेवी, हरिवंश राय बच्चन, बालकृष्णशर्मा नवीन, सुभद्राकुमारी चौहान, माखनलाल चतुर्वेदी, आचार्य रामचन्द्र शुक्ल, डॉ॰ नगेन्द्र, डॉ॰ गुलाब राय, प्रेमचन्दजी, अज्ञेय, वृन्दावनलाल वर्मा, राजकुमार वर्मा, डॉ॰ शिवमंगल सिंह सुमन आदि की लेखनी का प्रसाद वीणा को मिलता रहा है। पूर्व प्रधानमंत्री श्री अटलबिहारी वाजपेयी जी भी युवावस्था में वीणा के लेखक रहे हैं।'वीणा' का संक्षिप्‍त परिचय

वीणा समकालीन और संभावनाशील लेखकों की रचनाओं को समान रूप से प्रकाशित करती है। वीणा के शोधपरक लेख विद्यार्थियों के लिए काफी उपयोगी साबित होते हैं। तत्कालीन राष्ट्रपति डॉ॰शंकरदयाल शर्मा ने एक समारोह में कहा था कि शोध और साहित्यिक पत्रिका के रूप में वीणा का पूरे देश में विशिष्ट स्थान है।वीणा का सम्पादन अभी तक चौदह मनीषियों ने किया है। पं.अम्बिका प्रसाद त्रिपाठी वीणा के पहले सम्पादक थे। वर्तमान में श्री राकेश शर्मा वीणा के संपादक है। विभिन्न अवसरों पर वीणा के ३५ विशेषांक प्रकाशित हो चुके है।

 बाहरी कड़ियाँ 
 वीणा का जालघर
 हिंदी जगतहिन्दी की सबसे पुरानी पत्रिका भी अब नेट पर आई
 'वीणा' की पुरानी प्रतियाँ डाउनलोड करें।

सन्दर्भ

श्रेणी:हिन्दी पत्रिकाएँ
माधव कंदलि

माधव कंदलि (असमिया : মাধৱ কন্দলী) असमी के प्रसिद्ध कवि थे। इनके जीवनकाल के सम्बन्ध में इतिहासकारों तथा समालोचकों में अधिक मतभेद है। कनकलाल बरूवा के मतानुसार इनके आश्रयदाता वाराही नरेश कपिली उपत्यका के शासक थे और माधव कंदलि इन्हीं के राजकवि थे। इस प्रकार इनकी कविता का रचनाकाल 14वीं शती का उत्तरार्ध मालूम होता है। माधवचंद्र बरदलोई ने स्वसंपादित रामायण की भूमिका में इनकी कृति रामायण को 14वीं अथवा 15वीं शती की रचना और इन्हें नवगाँव का निवासी प्रमाणित किया है। श्रीमन्त शंकरदेव ने रामकथा के पदकर्ता माधव कंदलि की भूरि-भूरि प्रशंसा की है। उनकी तुलना गज से की है और कहा है कि वे स्वयं उनके सम्मुख शशक के समान लघु हैं। माधव कंदलि को लोग 'कविराज कंदलि' कहते थे। वर्तमान नगाँव जिले के कंदलि नामक स्थान से अनेक प्रख्यात कन्दलि ब्राह्मणों का संबंध था परन्तु माधव कन्दलि यहाँ के निवासी नहीं थे।
center|550px
वाराहराज श्री महामणिक्य के अनुरोध पर माधव कंदलि ने सर्वसाधारण के लिये सुबोध शैली में रामायण का पयारबद्ध अनुवाद किया (रामायण सुपयार श्रीमहामणिक्य ये वाराह राजार अनुरोधे)। माधव कंदलि के रामायण की सभी प्रतियों में आदिकाण्ड तथा उत्तरकाण्ड नहीं मिलते, यद्यपि उन्होंने लंकाकाड के अन्त में रामायण के सात काण्डों का उल्लेख किया है ( सात कांडे रामायण पद बंधे निबंधिलो )। कंदलि ने वाल्मीकि कृत रामायण को वेदों के समकक्ष रखा है। मूल कथा को अधिक रोचक बनाने के लिये यत्रतत्र सुन्दर काव्यकल्पना का सहारा लिया है। 'देवजित्‌' इनकी दूसरी रचना है किन्तु प्रयोग एवं शैली की दृष्टि से यह किसी अन्य कवि की रचना प्रतीत होती है।

 संदर्भ ग्रंथ 
 रामायण, सं० माधवचंद्र बरदलोई; 
 असमिया सात कांड रामायण - सं० प्रसन्नलाल चौधरी 1941; 
 उपेंद्रचंद्र लेखास : असमिया रामायण साहित्य, 1948

 इन्हें भी देखें 
 विभिन्न भाषाओं में रामायण

 बाहरी कड़ियाँ 
 माधव कन्दलि रामायण

श्रेणी:असमीय कवि
बसावन सिंह

अंगूठाकार|बसावन सिंह
बसावन सिंह भारत के स्वतंत्रता संग्राम के महान क्रांतिकारी थे। 

उनका जन्म २३ मार्च १९०९ इस्वी को जमालपुर, वैशाली, बिहार मे हुआ था। उनकी औपचारिक शिक्शा दसवीं के बाद समाप्त हो गयी क्योंकि उन्होने १९२०-२१ के असहयोग आन्दोलन मे भाग लिया। उसके बाद मे वे क्रान्तिकारी आन्दोलन मे भाग लिये। १९२५ मे योगेन्द्र शुक्ल के नेत्रित्व वाली हिन्दुस्तान सोशलिस्ट रिपब्लिक आर्मी से जुड़ गये।

श्रेणी:भारतीय स्वतंत्रता का क्रांतिकारी आंदोलन
श्रेणी:भारतीय क्रांतिकारी
इंजीनियरिंग प्रोजेक्ट्स (इंडिया) लिमिटेड

इंजीनियरिंग प्रोजेक्ट्स (इंडिया) लिमिटेड, भारी उद्योग विभाग (भारी उद्योग एवं लोक उद्यम मंत्रालय) के प्रशासनिक नियंत्रण के अधीन सार्वजनिक क्षेत्र की उद्यम है और टर्नकी परियोजना प्रबंधन और परियोजना निर्यात के क्षेत्र में मार्ग-दर्शक रही है। अपने 41वें वषों से अधिक के कार्यकाल में ईपीआई ने विविध क्षेत्रों में विशेषज्ञता हासिल की है। जिनमें निम्नलिखित शामिल हैं -

 सिविल एवं संरचनात्मक कार्य	
 सामग्री प्रबंधन प्रणाली
 धातुकार्मिकी क्षेत्र	
 प्रकि्रया संयंत्र
 पर्यावरण और प्रदूषण नियंत्रण	
 तेल एवं पैट्रो रसायन
 रक्षा संबंधित परियोजनाएं	
 संचार लाइनें/सब स्टेशन इत्यादि

कंपनी द्वारा प्रदत्त सेवाओं में विविध विशेषज्ञता कार्य-कलाप सम्मिलित हैं, जैसे किः-
 
 सम्भाव्यता अध्ययन	
 विस्तृत परियोजना रिपोर्ट
 डिज़ाइन व इंजीनियरी	
 संयंत्र व उपस्कर आपूर्ति
 गुणवत्ता आश्वासन	
 सिविल एवं संरचनात्मक कार्य
 इरैक्शन ट्रायल-रन्स एवं कमीशनिंग	
 पर्यवेक्षकों तथा प्रचालकों का प्रशिक्षण
 प्रचालन व अनुरक्षण	
 समग्र परियोजना प्रबंधन

ईपीआई ने भारतवर्ष में 5608.03 करोड़ रु. मूल्य की 475 से अधिक परियोजनाओं तथा भारत से बाहर 782 मिलियन अमरीकी डॉलर मूल्य की 30 परियोजनाओं को सफलता पूर्वक पूरा किया है। वर्ष 2010-11 की अवधि में ईपीआई ने 1103.69 करोड़ रु. का कारोबार किया और 1411.48 करोड़ रु. मूल्य की परियोजनाएं प्राप्त कीं।

ईपीआई ने पिछले कुछ वषों के दौरान समझौता ज्ञापन लक्ष्यों की प्राप्ति के संबंध में अपने कार्य निष्पादन के लिए और परियोजना कार्य निष्पादन के लिए भी कई पारितोषिक प्राप्त किए हैं।

ईपीआई एक आधुनिक विचारधारा और प्रगतिशील दृष्टिकोण वाली कंपनी है और अपने सामाजिक दायित्वों के प्रति भी पूर्णतः जागरू क है। यह देश में पहली उन कुछ कंपनियों में से एक है जिन्हें उन्न्त कोटि का आईएसओ 9001:2000 प्रमाणन प्रदान किया गया है। इस उन्नत कोटि प्रमाणन में पूर्व आईएसओ 9001:1994 प्रमाणन के समान ही ईपीआई के प्रचालन के समस्त क्षेत्र आते हैं, जबकि अन्य कंपनियों के संबंध में केवल विशेष क्षेत्र ही इसके अन्तर्गत आते हैं। इसे अब आईएसओ-14001 (पर्यावरण प्रबंधन प्रणाली) के लिए प्रमाणपत्र प्रदान किया गया है। इसके साथ ही ईपीआई भारत वर्ष की प्रथम ऐसी निर्माण और ठेका कंपनियो में से एक हो गई है जिन्हे यह दोनों प्रमाणपत्र मिले हैं।
	 	
 बाहरी कडियाँ 
 इंजीनियरिंग प्रोजेक्ट्स (इंडिया) लिमिटेड का जालघर (DV_Suksham फॉण्ट में) 
 इंजीनियरिंग प्रोजेक्‍ट (इंडिया) लिमिटेड ने 2010-11 का लाभांश भेंट किया

श्रेणी:भारत के सार्वजनिक क्षेत्र के उपक्रम
माइकल लुकास

माइकल लुकास (जन्म आंद्रेई ल्वोविच ट्रेवस (), मार्च 10, 1972 मॉस्को, रूस) एक अमेरिकी-रूसी-इजरायली समलैंगिक (गे) पोर्नोग्राफ़िक अभिनेता, निदेशक, कार्यकर्ता, लेखक और न्यूयॉर्क की सबसे बड़ी समलैंगिक वयस्क-फिल्म कंपनी लुकास एंटरटेनमेंट के संस्थापक व सीईओ (मुख्य कार्यपालक अधिकारी) हैं। यह द एडवोकेट और पिंक न्यूज़ के लिए स्तंभकार हैं।

 सन्दर्भ 

 बाहरी कड़ियाँ 
 
 
 

श्रेणी:जीवित लोग
श्रेणी:पुरुष व्यस्क फ़िल्म अभिनेता
श्रेणी:अमेरिकी व्यस्क फ़िल्म अभिनेता
श्रेणी:1972 में जन्मे लोग
जॉन वोइट

जोनाथन विन्सेन्ट "जॉन" वोइट (जन्म दिसम्बर 29, 1938) एक अमेरिकी अभिनेता हैं। यह चार अकेडेमी पुरस्कारों नामांकनों में से एक जीत चुके हैं और नौ गोल्डन ग्लोब अवार्ड्स में से इन्हें तीन प्राप्त हुए हैं। वोइट अभिनेत्री एंजेलिना जोली के पिता हैं।

 बाहरी कड़ियाँ 

 

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:अमेरिकी टेलिविज़न अभिनेता
श्रेणी:अमेरिकी मंच अभिनेता
श्रेणी:1938 में जन्मे लोग
पियरे डे कोबेर्टिन

पियरे फ्रेडे, बैरोन डे कोबेर्टिन (फ्रेंच उच्चारण: [pjɛʁ də kubɛʁtɛ̃]; 1 जनवरी 1863 – 2 सितम्बर 1937) एक फ्रांसीसी शिक्षाशास्री और इतिहासकार थे, अन्तर्राष्ट्रीय ओलम्पिक समिति के संस्थापक और आधुनिक ओलंपिक खेलों के जनक मानें जाते हैं। फ्रांसीसी कुलीन परिवार में जन्में, पियरे फ्रेडे शैक्षणिक बनें व व्यापक श्रेणी के विषयों का अध्ययन किया, सबसे उल्लेखनीय रूप से शिक्षा और इतिहास।

 प्रारंभिक जीवन 
पियरे फ्रेडे का जन्म 1 जनवरी 1863 को पेरिस में एक स्थापित कुलीन परिवार में हुआ। यह बैरोन चार्ल्स लुई फ्रेडे, बैरोन डे कोबेर्टिन और मेरी-मार्साल जिग्ल्ट डे क्रिसनोय के चौथे बच्चे थे।

पियरे का जन्म १जन्वरी १८६३ को पेरिस के ऊँचे कुलीन परिवार मे हुआ था वह अप्ने माता-पिता की चौथी सन्तान थे उनके खानदान के इतिह्हस से पता चलता है कि ११ वें लुई ने उनके पूर्वजों कोअलंकरण से सम्मानित किया था 
उनके पिता चार्ल्स की बनाई पेन्टिगों को प्रदर्शित व सम्मानित किया गया 
 

 जीवन पश्चात् 
पियरे अपने परिवार के नाम के अंतिम सदस्य थे। इनके जीवनीकार जॉन मैकअलून के शब्दों में, "अपने वंश के अंतिम, पियरे डे कोबेर्टिन ही एकमात्र सदस्य थे जिनकी ख्याति अतिजीवित रहेगी"।MacAloon, p 12

 सन्दर्भ 

 बाहरी कड़ियाँ 

 अंतर्राष्ट्रीय पियरे डे कोबेर्टिन समिति (सीआईपीसी) – लॉज़ेन

श्रेणी:आधुनिक ओलम्पिक खेलों के संस्थापक
श्रेणी:पेरिस के लोग
श्रेणी:1863 में जन्मे लोग
श्रेणी:निधन वर्ष अनुपलब्ध
गामा ड्रेकोनिस तारा

thumb|230px|शिशुमार तारामंडल की एक तस्वीर जिसमें गामा ड्रेकोनिस नीचे बाई तरफ स्थित "γ" के चिह्न वाला तारा है
गामा ड्रेकोनिस, जिसका बायर नाम भी यही (γ Draconis या γ Dra) है, शिशुमार तारामंडल का सब से रोशन तारा है। यह पृथ्वी से दिखने वाले तारों में से ६४वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२३ मैग्नीट्यूड है और यह पृथ्वी से लगभग १४८ प्रकाश वर्ष की दूरी पर है। यह एक K श्रेणी का नारंगी दानव तारा है।

 अन्य भाषाओँ में 
गामा ड्रेकोनिस तारे को कभी-कभी ऍटामिन (Etamin) या ऍलटानिन (Eltanin) भी कहते है, जो अरबी भाषा के "अल-तिनीन" () से लिया गया है, जिसका मतलब "महान सर्प या अझ़दहा" है। लन्दन में यह तारा ठीक सिर के ऊपर स्थित लगता है, जिस से वहाँ के लोग इसे "ज़निथ़ स्टार" (Zenith star, 'थ़' के उच्चारण पर ध्यान दें) यानि "चरम तारा" भी कहते हैं।

 विवरण 
गामा ड्रेकोनिस एक K5 III श्रेणी का नारंगी दानव तारा है। इसका द्रव्यमान हमारे सूरज के द्रव्यमान का १.७ गुना और व्यास हमारे सूरज के व्यास का ५० गुना है। इसकी निहित चमक (निरपेक्ष कान्तिमान) सूरज की लगभग ६०० गुना है। इसका सतही तापमान ४,००० कैल्विन है।

 इन्हें भी देखें 
 शिशुमार तारामंडल
 दानव तारा

 सन्दर्भ 

श्रेणी:तारे
श्रेणी:दानव तारे
श्रेणी:शिशुमार तारामंडल
श्रेणी:हिन्दी विकि डीवीडी परियोजना
अल्फ़ा उत्तरकिरीट तारा

thumb|230px|अल्फ़ा उत्तरकिरीट उत्तरकिरीट (या कोरोना बोरिऐलिस) तारामंडल में "α" द्वारा नामांकित तारा है
अल्फ़ा उत्तरकिरीट, जिसका बायर नाम अल्फ़ा कोरोनाए बोरिऐलिस (α Coronae Borealis या α CrB) है, उत्तरकिरीट तारामंडल में स्थित एक द्वितारा है। इसका बड़ा तारा, जिसे अल्फ़ा उत्तरकिरीट 'ए' (α CrB A) कहा जाता है, पृथ्वी से दिखने वाले तारों में से ६५वाँ सब से रोशन तारा है। पृथ्वी से देखी गई इस द्वितारे की चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग ७५ प्रकाश वर्ष की दूरी पर है।

 अन्य भाषाओँ में 
अल्फ़ा उत्तरकिरीट तारे को ऐल्फ़ॅक्का (Alphecca) और जॅम्मा (Gemma) भी कहा जाता है। "ऐल्फ़ॅक्का" अरबी भाषा के "नईर अल-फ़क्का" () से लिया गया है, जिसका मतलब "टूटे चक्र का रोशन तारा" बताया जाता है। जॅम्मा लातिनी भाषा के "Gemma" से लिया गया है, जिसका अर्थ "जवाहर" या "रत्न" है।

 विवरण 
अल्फ़ा उत्तरकिरीट का मुख्य तारा, जो α CrB A से नामांकित है, A0V श्रेणी का सफ़ेद मुख्य अनुक्रम तारा है, जिसका द्रव्यमान हमारे सूरज के द्रव्यमान का २.६ गुना और व्यास (डायामीटर) हमारे सूरज के व्यास का २.८९ से ३.०४ गुना अनुमानित किया गया है। इस से बहुत अवरक्त प्रकाश (इन्फ़्रारॅड) उत्पन्न होता दिखा है जिसका अर्थ यह है कि इसके इर्द-गिर्द एक धूल और मलबे के चक्र होने की संभावना है। यह भी संभव है कि इसके इस तारे का एक ग्रहीय मंडल हो। इसकी तारे की निहित चमक (निरपेक्ष कान्तिमान) सूरज की लगभग ७४ गुना है।

इस द्वितारे का छोटा तारा, जो α CrB B से नामांकित है, G5 श्रेणी का एक पीला मुख्य अनुक्रम तारा है, जिसका द्रव्यमान सूरज का ०.९२ गुना और व्यास सूरज का ०.९० गुना है। इस से हमारे सूरज से ३० गुना अधिक तीव्रता से ऍक्स किरणे उत्पन्न हो रही हैं जो इस तारे की युवावस्था का एक संकेत है।

 इन्हें भी देखें 
 उत्तरकिरीट तारामंडल
 मुख्य अनुक्रम
 द्वितारा

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:उत्तरकिरीट तारामंडल
श्रेणी:हिन्दी विकि डीवीडी परियोजना
गामा सिगनाए तारा

thumb|right|गामा सिगनाए आई॰सी॰१३१८ (IC1318) नामक नीहारिका (नॅब्युला) से घिरा हुआ है, जो इस चित्र में दिखाई गई है
गामा सिगनाए​, जिसका बायर नाम भी यही (γ Cygni या γ Cyg) है, हंस तारामंडल का एक तारा है। यह पृथ्वी से दिखने वाले तारों में से ६६वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग १,५०० प्रकाश वर्ष की दूरी पर स्थित है। गामा सिगनाए तारा एक आई॰सी॰१३१८ (IC1318) नामक नीहारिका (नॅब्युला) से घिरा हुआ है।

 अन्य भाषाओं में 
गामा सिगनाए तारे को "सद्र​" (Sadr) या "सैडिर" (Sadir) भी कहते हैं, जो अरबी भाषा के  से आया है और जिसका अर्थ "छाती" है।

 विवरण 
गामा सिगनाए F8 Ib श्रेणी का एक महादानव तारा है, जिसका द्रव्यमान हमारे सूरज के द्रव्यमान का १२ गुना और व्यास (डायामीटर) हमारे सूरज के व्यास का २२५ गुना है। इसकी तारे की निहित चमक (निरपेक्ष कान्तिमान) सूरज की लगभग ६५,००० गुना है। यह एक परिवर्ती तारा भी है, जिसकी चमक समय के साथ-साथ थोड़ी ऊपर-नीचे होती रहती है।

 इन्हें भी देखें 
 हंस तारामंडल
 सबसे रोशन तारों की सूची
 महादानव तारा

 सन्दर्भ 

श्रेणी:हंस तारामंडल
श्रेणी:तारे
श्रेणी:महादानव तारे
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
बाहुपुरा

बाहुपुरा (मेहलकी) () या कलाँपुर बुज़ुर्ग, तहसील नज़ीबाबाद ज़िला बिजनौर, उत्तर प्रदेश में स्थित एक गाँव है। बाहुपुरा गाँव में 60% से अधिक आबादी कृषि पर आधारित हैं| बहुत कम लोग सरकारी नौकरियों में हैं| अधिकतर लोग खेतीहर मजदूर हैं|

 इतिहास 

प्राचीन कहावत के अनुसार, बाहुपुरा गाँव का नामकरण एक ब्रिटिश सर्वेक्षक द्वारा किया गया था | एक बार ब्रिटिश सर्वेक्षक गाँव में आकर रूके थे | उस समय एक “बहु” (दुल्हन) ने ब्रिटिश सर्वेक्षक को दूब घास के साग से धान की रोटी बनाकर खिलायी | ब्रिटिश सार्वेयर को खाना बहुत स्वादिष्ट लगा | जिससे प्रभावित होकर सर्वेक्षक ने गाँव का नाम “बहुपुरा” रख दिया │ कुछ समय के बाद “बहुपुरा” से गाँव का नाम “बाहुपुरा” हो गया |

बाहुपुरा गाँव में धीमान (Dhiman) समाज का एक बहुत बड़ा सामाजिक सम्मेलन दिनांक 28/29 मई 1938 को आयोजित किया गया था | इस सम्मेलन में पूरे देश से धीमान समाज के लोगों ने भाग लिया था | सम्मेलन का मुख्य उद्देश्य समाज द्वारा भारत के स्वतंत्रता आन्दोलन में भाग लेना था | यह सम्मेलन गाँव के पास ”पौधा बाग” नामक आम के बाग में हुआ था, जो कि गाँव के पश्चिम मे स्थित था | यहाँ पर आजकल नहर का संचालन हो रहा है |

 भूगोल 
बाहुपुरा गाँव  पर स्थित है| इसकी समुद्र तल से औसत ऊँचाई 242 मीटर (794 फीट) है|. बाहुपुरा गाँव किरतपुर शहर से  पूर्व में, तथा नगीना शहर से  पश्चिम मे स्थित है| बाहुपुरा गाँव ज़िला मुख्यालय बिजनौर से 24 किलोमीटर दूर है|
बाहुपुरा गाँव के आसपास के ग्राम क्रमश: बरमज़ीतपुर चन्दा, आलमपुर, सिसौना, पाड़ला, एवं इस्सेपुर है |

 यातायात 
बाहुपुरा गाँव से सबसे नजदीक रेलवे स्टेशन बसी किरतपुर रेलवे स्टेशन है Ӏ यहाँ से सबसे नजदीक हवाई अड्डा देहरादून जौली ग्रांट हवाई अड्डा हैं, जोकि लगभग 125 किलोमीटर दूरी पर है | अंतरराष्ट्रीय हवाई अड्डा नई दिल्ली में हैं जोकि लगभग 200 किलोमीटर दूरी पर है | यहाँ से शहर के लिए कोई सीधी बस सेवा उपलब्ध नही है Ӏ ग्रामवासियों को शहर जाने के लिए लगभग 1.5 किलोमीटर पैदल चलकर आलमपुर बस स्टैंड़ से बस लेनी होती है Ӏ
बाहुपुरा गाँव में ग्राम प्रधान द्वारा कुछ हिस्सों में पक्की सड़क का निर्माण करा दिया गया हैं | कुछ हिस्सों में पक्की सड़क का निर्माण कराना अभी बाकी है |
चित्र दीर्घा

 शिक्षा 
गाँव में शिक्षा के नाम पर केवल एक प्राथमिक विद्यालय है Ӏ उच्च शिक्षा के लिए बच्चों को गाँव से काफी दूर किरतपुर, बिजनौर, अथवा नजीबाबाद जाना पड़ता है Ӏ
गाँव में उच्च शिक्षा के लिए विद्यालय ना होने के कारण बच्चे उच्च शिक्षा प्राप्त नही कर पाते है।

 व्यक्तित्व 

दयाराम सिंह भामड़ा (सामाजिक कार्यकर्ता), गाँव के पूर्व ग्राम प्रधान क्रमश: इन्दर सिंह, सुखराम सिंह, हरिओम एवं वर्तमान में श्रीमती सोमवति ग्राम प्रधान है।

 सन्दर्भ 
 विकिमेपिया पर बाहुपुरा

श्रेणी:भारत के गाँव
श्रेणी:उत्तर प्रदेश के गाँव
श्रेणी:बिजनौर ज़िले के गाँव
अल्फ़ा कैसिओपिये तारा

thumb|right|अल्फ़ा कैसिओपिये शर्मिष्ठा तारामंडल में 'α' के चिह्न द्वारा नामांकित तारा है
अल्फ़ा कैसिओपिये, जिसका बायर नाम भी यही (α Cassiopeiae या α Cas) है, शर्मिष्ठा तारामंडल का सब से रोशन तारा है। यह पृथ्वी से दिखने वाले तारों में से ६७वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग २२८ प्रकाश वर्ष की दूरी पर स्थित है।

 अन्य भाषाओँ में 
अल्फ़ा कैसिओपिये तारे को "शेडार" (Schedar) भी कहते हैं, जो अरबी भाषा के "सद्र" () से आया है और जिसका अर्थ "छाती" है। यह तारा शर्मिष्ठा तारामंडल में राजकुमारी की काल्पनिक आकृति की छाती में स्थित है।

 विवरण 
अल्फ़ा कैसिओपिये K0 IIIa श्रेणी का एक नारंगी दानव तारा है, जिसका द्रव्यमान हमारे सूरज के द्रव्यमान का ४ से ५ गुना और व्यास (डायामीटर) हमारे सूरज के व्यास का ४२ गुना है। इसकी तारे की निहित चमक (निरपेक्ष कान्तिमान) सूरज की लगभग ६७६ गुना है। यह तारा अपने जीवन के अंतिम काल में पहुँच रहा है, इसलिए फूलकर इस बड़ी आकृति का बन चुका है। इसकी आयु १० से २० करोड़ वर्षों की अनुमानित की गई है। अल्फ़ा कैसिओपिये अपने अक्ष पर २१ किमी प्रति सैकिंड की गति से घूर्णन कर रहा है और इसे एक घुमाव पूरा करने में लगभग १०२ दिन लगते हैं।

 इन्हें भी देखें 
 शर्मिष्ठा तारामंडल
 सबसे रोशन तारों की सूची
 दानव तारा

 सन्दर्भ 

श्रेणी:शर्मिष्ठा तारामंडल
श्रेणी:तारे
श्रेणी:दानव तारे
श्रेणी:हिन्दी विकि डीवीडी परियोजना
श्रेणी:संदिग्ध परिवर्ती तारे
गामा ऐन्ड्रौमिडे तारा

thumb|250px|गामा ऐन्ड्रौमिडे तारा
गामा ऐन्ड्रौमिडे, जिसका बायर नामांकन भी यही नाम (γ And या γ Andromedae) है, देवयानी तारामंडल का तीसरा सब से रोशन तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) २.२६ है और यह पृथ्वी से ३५० प्रकाश-वर्ष की दूरी पर स्थित है। यह पृथ्वी से दिखने वाले तारों में से ६९वाँ सब से रोशन तारा भी है। वैसे पृथ्वी से एक दिखने वाले इस तारे में शक्तिशाली दूरबीन से देखने पर वास्तव में चार अलग तारे दिखते हैं। कम शक्तिशाली दूरबीन से यह दो तारों सा प्रतीत होता है - एक रोशन पीले रंग का और एक धुंधला सा गहरे नीले रंग का। इन दो अलग रंगों कि वजह से इसे एक सुन्दर दोहरा तारा समझा जाता है।

 अन्य भाषाओं में 
गामा ऐन्ड्रौमिडे को "ऑलमाक" (Almach) भी कहा जाता है, जो अरबी भाषा के "अल-अनाक़ अल-अर्ज़" () से लिया गया है और जिसका अर्थ "स्याहगोश" (एक बिल्ली-नुमा जानवर) है।

 वर्णन 
सन् १७७८ में दूरबीन से देखने पर ज्ञात हुआ गामा ऐन्ड्रौमिडे वास्तव में एक दोहरा तारा है, जिसके तारे इस प्रकार हैं:
 गामा ऐन्ड्रौमिडे 'ए' (γ1 Andromedae) - यह इस दोहरे तारे का अधिक रोशन तारा है। यह एक K3 IIb श्रेणी का पीला चमकीला दानव तारा है। इसका व्यास (डायामीटर) सूरज के व्यास का ८० गुना है और इसकी निहित चमक (निरपेक्ष कान्तिमान) सूरज की २००० गुना है।
 गामा ऐन्ड्रौमिडे 'बी' और 'सी' (γ2 Andromedae) - यह इस दोहरे तारे का कम रोशन तारा है। इसे ग़ौर से देखने पर मालूम हुआ है कि यह स्वयं भी एक दोहरा तारा है:
 गामा ऐन्ड्रौमिडे 'बी' - इस तारे की पृथ्वी से देखी गई चमक ५.५ मैग्निट्यूड है लेकिन इसे और भी ध्यान से परखने पर दिखा कि यह भी एक द्वितारा है जिसमें दो B श्रेणी के मुख्य अनुक्रम तारे एक-दूसरे की परिक्रमा कर रहे हैं। यह एक परिक्रमा हर २.६७ दिनों में पूरी कर लेते हैं।A Preliminary Study of the Spectroscopic Binary Gamma Andromedae B, L. A. Maestre and J. A. Wright, Astrophysical Journal 131 (January 1960), pp. 119–121, Bibcode 1960ApJ...131..119M.
 गामा ऐन्ड्रौमिडे 'सी' - यह एक A श्रेणी का मुख्य अनुक्रम तारा है जिसकी पृथ्वी से देखी गई चमक ६.३ मैग्निट्यूड है। ध्यान रहे कि मैग्निट्यूड एक उल्टा माप है और यह जितना अधिक हो तारा उतना ही कम रोशन लगता है।

 इन्हें भी देखें 
 दोहरा तारा
 द्वितारा
 मुख्य अनुक्रम
 देवयानी तारामंडल

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:देवयानी तारामंडल
श्रेणी:हिन्दी विकि डीवीडी परियोजना
जॉन स्टूवर्ट मिल

जॉन स्टूवर्ट मिल (John Stuart Mill) (1806 - 1873) प्रसिद्ध आर्थिक, सामाजिक, राजनैतिक, एवं दार्शनिक चिन्तक तथा प्रसिद्ध इतिहासवेत्ता और अर्थशास्त्री जेम्स मिल का पुत्र।

 परिचय 
thumb|Essays on economics and society, 1967
बचपन में कुशाग्र-बुद्धि और प्रतिभाशाली था। दर्शन, अर्थशास्त्र, फ्रेंच, ग्रीक तथा इतिहास का अध्ययन किया। 17 वर्ष की उम्र में ईस्ट इंडिया कंपनी की सेवा में प्रविष्ट हुआ और 35 वर्ष तक सेवा करता रहा। स्त्री, श्रीमती टेलर, समाजवादी थीं और मिल को समाजवाद की ओर खींचने में उनका हाथ था। जीवन के प्रथम भाग में शास्त्रीय विचारधारा में आस्था रखता था और प्राचीन आर्थिक परंपरा का समर्थक था। एडम स्मिथ तथा रिकार्डो के सिद्धांतों का अध्ययन किया। बेथम के उपयोगितावाद से भी प्रभावित हुआ। लगान के क्षेत्र में रिकार्डो उसके चिंतन का आधार बना रहा। व्यक्तिगत स्वतंत्रता का समर्थक था। आर्थिक समस्याओं के समाधान में उपयोगितावाद के समावेश का पक्षपाती था। उसने स्वतंत्र स्पर्द्धा और स्वतंत्र व्यापार के सिद्धांत को प्रोत्साहन दिया। अपने सिद्धांत की व्याख्या में माल्थस के जनसंख्या के सिद्धांत का प्रयोग किया। मूल्य निर्धारण के सिद्धांत में सीमांत को महत्वपूर्ण स्थान दिया। संतुलन बिंदु पर मूल्य 'उत्पादन व्यय' के बराबर होता है। शास्त्री-विचारधारा के 'मजदूरीकोष' के सिद्धांत को मानता था। स्वतंत्रस्पर्द्धा और व्यक्तिगत स्वातत्रय का समर्थक होते हुए भी यदि उसने समाजवाद का समर्थन किया तो केवल इसलिये कि पूँजीवाद के अन्याय और दोष स्पष्ट होने लगे थे। साधारण तौर पर वह अबाध व्यापार का समर्थक रहा परंतु आवश्यक अपवादों की ओर भी उसने संकेत किया। साम्यवाद के दोषों को पूँजीवाद के अन्याय के सामने नगण्य मानता था। 

मिल का महत्व उसके मौलिक विचारों के कारण नहीं बल्कि इसलिये है कि यत्र तत्र बिखरे विचारों को एकत्र कर उनको एक रूप में बाँधने का प्रयास किया। वह शास्त्रीय विचारधारा और समाजवाद के बीच खड़ा रहा किंतु दोनों में कौन श्रेष्ठ है, इस विषय पर वह निश्चयात्मक आदेश न दे सका। अर्थशास्त्र को दार्शनिक रूप देने और उसे व्यापक बनाने का श्रेय मिल को है। 'अर्थशास्त्र के सिद्धांत' (1848) इसका प्रमुख ग्रंथ है।

सन्दर्भ

 बाहरी कड़ियाँ 
 जॉन स्टुअर्ट मिल
 Collected Works of John Stuart Mill Definitive Edition in 33 volumes, plus separate titles, on the Online Library of Liberty
 Works by John Stuart Mill in free audio format from LibriVox
 The Online Books Page lists works on various sites
 Vintage Mill, works in HTML
 Works, readable and downloadable
 Primary and secondary works
 More easily readable versions of On Liberty, Utilitarianism, Three Essays on Religion, and The Subjection of Women
 Of the Composition of Causes, Chapter VI of System of Logic (1859)

श्रेणी:19वीं शताब्दी के दार्शनिक
श्रेणी:दार्शनिक
श्रेणी:अर्थशास्त्री
जेम्स मिल

300px|right|thumb|जेम्स मिल
जेम्स मिल (1773-1836) स्कॉटलैण्ड के इतिहासकार, राजनीतिज्ञ, दार्शनिक एवं मनोवैज्ञानिक थे। डेविड रिकार्डो के साथ उन्हें क्लासिकल अर्थशास्त्र का जनक माना जाता है। वे जॉन स्टूवर्ट मिल के पिता थे।

 परिचय 
जेम्स मिल 'इंडोलोजी' की उस प्रवृत्ति के अग्रदूत थे जिसने संस्कृत भाषा, साहित्य, दर्शन, हिंदू धर्म, हिंदू समाज व्यवस्था और ब्राह्मणों की निंदा शुरू की। जेम्स मिल ने 1817 में ‘ब्रिटिश भारत के इतिहास’ व्यवस्थित ढंग से रखा। इसे भारत का पहला प्रामाणिक इतिहास मान लिया गया। जेम्स मिल 1819 में कंपनी के ‘बोर्ड’ में नियुक्त हुए और दस वर्षों के भीतर ही भारत का संपूर्ण ब्रिटिश प्रशासन उनके अधीन आ गया। उनकी पुस्तक कंपनी सरकार के हर कर्मचारी को पढ़नी पड़ती थी। उसी आधार पर भारत का शासन चलता था। मिल भारत कभी नहीं आए। उन्होंने मनुस्मृति के एक भ्रष्ट अनुवाद और हालहेडकृत ‘ए कोड आॅफ गेंटू लॉज’ के प्रमाण पर हिंदू विरोधी, भारत विरोधी, ब्राह्मण विरोधी और संस्कृत विरोधी स्थापनाएं कर डालीं जो बहुत प्रभावी हुर्इं। इस कारण उन्हें साम्राज्यवादी इतिहासकार माना जाता है।

उन्होंने व्यापार, शिक्षा, प्रेस की स्वतंत्रता, तथा कारागार अनुशासन पर बहुत लेख लिखे। परन्तु उनकी प्रमुख रचनाएँ तीन पुस्तकें थीं जिनके विषय थे- भारत का इतिहास, राजनीतिक अर्थशास्त्र के तत्व और मन का विश्लेषण। इतिहास ग्रंथ में उन्होंने अंग्रेजों द्वारा भारत पर विजय एवं शासन के संचालकों के व्यवहार की कड़ी आलोचना की। परिणामस्वरूप यह इंग्लैंड के इंडिया हाउस के अधिकारी और फिर संचालक नियुक्त कर दिए गए।

उन्होंने इंग्लैंड की राजनीति के दार्शनिक परिवर्तनवाद (philosophical redicalism) की स्थापना की और मताधिकार के विस्तृत विस्तार द्वारा सुराज्य की सुरक्षा का पक्ष लिया। उन्होंने प्रसिद्ध दार्शनिक बेंथम के सिद्धांतों का समर्थन करते हुए उनके मनोवैज्ञानिक पक्ष का विकास किया और साहचर्यवाद को मानसिक यांत्रिकी का रूप देकर सर्वोत्कर्ष पर पहुँचा दिया। उन्होंने सभी मानसिक घटनाओं को साहचर्य से और समस्त साहचर्य को अव्यवधान अर्थात एक साथ घटित होने से उत्पन्न प्रतिपादित किया।इन्होने भारतीय इतिहास का विभाजन हिन्दू काल , मुस्लिम काल और ब्रिटिश काल मे किया|

सन्दर्भ

 संदर्भ ग्रंथ 
thumb|Elements of political economy, 1826
thumb|Alexander Bain, James Mill. A biography, 1882

 जेम्स मिल: दी हिस्ट्री ऑव ब्रिटिश इंडिया; 
 एलीमेंट्स ऑफ पोलिटिकल एकोनॉमी; 
 एनलिसिस ऑफ द फेनामेला ऑफ ह्रूमन माइंड; 
 एलेग्जैंडर बेल: जेम्स मिल; 
 जी0 एस0 बोवर: हार्टले ऐंड जेम्स मिल

 इन्हें भी देखें 
 जॉन स्टुअर्ट मिल
 जॉन मिल्स (विश्वकोशकार)

 बाहरी कड़ियाँ 
 जेम्स मिल : उपयोगितावादी विचारक और अर्थशास्त्री
 James Mill 
 Stanford Encyclopedia of Philosophy entry
 James Mill's common place books 

श्रेणी:इतिहासकार
श्रेणी:मनोवैज्ञानिक
श्रेणी:भारत के इतिहास के लेखक
श्रेणी:राजनैतिक सिद्धान्तकार
श्रेणी:दार्शनिक
वशिष्ठ और अरुंधती तारे

thumb|230px|वशिष्ठ और अरुंधती तारे
thumb|230px|सप्तर्षि तारामंडल में ध्यान से देखने पर वशिष्ठ के पास अरुंधती तारा धुंधला-सा नज़र आता है
वशिष्ठ, जिसका बायर नामांकन "ज़ेटा अर्से मॅजोरिस" (ζ UMa या ζ Ursae Majoris) है, सप्तर्षि तारामंडल का चौथा सब से रोशन तारा है, जो पृथ्वी से दिखने वाले तारों में से ७०वाँ सब से रोशन तारा भी है। शक्तिशाली दूरबीन से देखने पर ज्ञात हुआ है कि यह वास्तव में ४ तारों का एक मंडल है। इसके बहुत पास इस से काफ़ी कम रोशनी वाला अरुंधती तारा (बायर नाम: ८० अर्से मॅजोरिस, 80 UMa) दिखता है जो स्वयं एक द्वितारा है। इन दोनों के मिलकर जो ६ तारे हैं वे एक दूसरे के गुरुत्वाकर्षण से बंधे हुए हैं और पृथ्वी से लगभग ८१ प्रकाश वर्ष की दूरी पर हैं। वशिष्ठ का चार-तारा मंडल और अरुंधती का द्वितारा एक दूसरे से अनुमानित १.१ प्रकाश वर्ष की दूरी रखते हैं। वशिष्ठ की पृथ्वी से देखा गया औसत सापेक्ष कांतिमान (यानि चमक का मैग्निट्यूड) +२.२३ है लेकिन इसके सबसे रोशन तारे की चमक +२.२७ मैग्निट्यूड है। ध्यान रहे कि मैग्निट्यूड एक उल्टा माप है और यह जितना अधिक हो तारा उतना ही कम रोशन लगता है।

 अन्य भाषाओं में 
 वशिष्ठ तारे को अंग्रेज़ी में "माइज़र" (Mizar) कहा जाता है। यह अरबी भाषा के "मीज़र" () से आया है, जिसका मतलब है "कमरबंद"।
 अरुंधती तारे को अंग्रेजी में "ऐल्कॉर" (Alcor) कहा जाता है। यह अरबी के "अल-ख़व्वार" से आया है, जिसका मतलब है "धुंधला", क्योंकि यह तारा वशिष्ठ के सामने बहुत धुंधला लगता है।

 भारतीय संस्कृति में 
वशिष्ठ तारे का नाम वशिष्ठ ऋषि पर पड़ा है और अरुन्धती उनकी पत्नी थीं। इन दोनों तारों को अक्सर विवाह का प्रतीक माना जाता है और कुछ हिन्दू विवाह रसमों में पंडित अक्सर इन तारों का वर्णन करता है या नवविवाहित दम्पति को इन तारों की तरह साथ रहने की शिक्षा देता है।

 वर्णन 
वशिष्ठ दो द्वितारों का मंडल है, यानि इसमें कुल ४ तारे हैं। दूरबीन से देखने पर यह दोनों द्वितारे दो अलग तारे लगते हैं, जिन्हें अंग्रेज़ी में "माइज़र ए" (Mizar A) और "माइज़र बी" (Mizar B) कहा जाता है। जब इनका वर्णक्रम (स्पॅक्ट्रम) ग़ौर से देखा जाता है तो ज्ञात होता है कि इनमें दो नहीं बल्कि चार तारे हैं। इन दोनों द्वितारों में माइज़र ए अधिक रोशन है। अनुमान लगाया गया है कि यह दोनों द्वितारे एक दूसरे की एक परिक्रमा हर २०० वर्ष में पूरी कर लेते हैं, हालाँकि कुछ खगोलशास्त्रियों के अनुसार इन्हें एक परिक्रमा में हज़ारों साल लगते हैं। माइज़र ए द्वितारे के दोनों तारे हमारे सूरज से लगभग ३५ गुना अधिक चमक (निरपेक्ष कान्तिमान) रखते हैं। माइज़र ए के दोनों तारे A2 V श्रेणी के मुख्य अनुक्रम तारे हैं। माइज़र बी का मुख्य तारा A7 श्रेणी का तारा है।

अरुंधती के दो तारों को अंग्रेज़ी में "ऐल्कॉर ए" और "ऐल्कॉर बी" कहा जाता है और इसका मुख्य तारा A5 V श्रेणी का है।

 इन्हें भी देखें 
 द्वितारा
 सप्तर्षि तारामंडल
 मुख्य अनुक्रम

 सन्दर्भ 

श्रेणी:तारे
श्रेणी:मुख्य अनुक्रम तारे
श्रेणी:सप्तर्षि तारामंडल
श्रेणी:हिन्दी विकि डीवीडी परियोजना
बेटा कैसिओपिये तारा

thumb|right|बेटा कैसिओपिये शर्मिष्ठा तारामंडल में 'β' के चिह्न द्वारा नामांकित तारा है
बेटा कैसिओपिये, जिसका बायर नाम भी यही (β Cassiopeiae या β Cas) है, शर्मिष्ठा तारामंडल के क्षेत्र में स्थित एक तारा है। यह पृथ्वी से दिखने वाले तारों में से ७१वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२७ मैग्नीट्यूड है और यह हमसे लगभग ५४ प्रकाश वर्ष की दूरी पर स्थित है।

 अन्य भाषाओँ में 
बेटा कैसिओपिये तारे को "कैफ़" (Caph) भी कहते हैं, जो अरबी भाषा के "अल​-कफ़ अल​-ख़ज़ीब" () से आया है और जिसका अर्थ "(महन्दी से) रंगी हुई हथेली" है।

 विवरण 
बेटा कैसिओपिये F2 III या F2 IV श्रेणी का पीला-सफ़ेद दानव या उपदानव तारा है, जिसका द्रव्यमान हमारे सूरज के द्रव्यमान का २ गुना और व्यास (डायामीटर) हमारे सूरज के व्यास का ४ गुना है। इसकी तारे की निहित चमक (निरपेक्ष कान्तिमान) सूरज की लगभग २७ गुना है। इसका सतही तापमान लगभग ७,००० कैल्विन अनुमानित किया गया है। यह कभी A श्रेणी का मुख्य अनुक्रम तारा हुआ करता था जिस्क्र केंद्र का हाइड्रोजन इंधन अब ख़त्म हो चुका है और जो अब ठंडा होकर आकार में फूलने लगा है। यह फूलते-फूलते कभी एक लाल दानव तारा बन जाएगा। यह एक परिवर्ती तारा भी है जिसकी चमक हर २.५ घंटे के अरसे में पहले बढ़कर +२.२५ मैग्नीट्यूड हो जाती है और फिर घटकर +२.३१ मैग्नीट्यूड हो जाती है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।

शक्तिशाली दूरबीनों से देखने पर ज्ञात हुआ है कि बेटा कैसिओपिये एक द्वितारा है जिसका एक धुंधला सा साथी है जो हर २७ दिनों में मुख्य तारे की एक परिक्रमा पूरी कर लेता है।

 इन्हें भी देखें 
 शर्मिष्ठा तारामंडल
 सबसे रोशन तारों की सूची
 उपदानव तारा
 दानव तारा

 सन्दर्भ 

श्रेणी:शर्मिष्ठा तारामंडल
श्रेणी:तारे
श्रेणी:उपदानव तारे
श्रेणी:दानव तारे
श्रेणी:हिन्दी विकि डीवीडी परियोजना
ऍप्सिलन सॅन्टौरी तारा

thumb|220px|ऍप्सिलन सॅन्टौरी नरतुरंग (सॅन्टौरस) तारामंडल में 'ε' के चिह्न द्वारा नामांकित तारा है
ऍप्सिलन सॅन्टौरी, जिसका बायर नाम भी यही (ε Centauri या ε Cen) है, नरतुरंग तारामंडल का एक तारा है और पृथ्वी से दिखने वाले तारों में से ७२वाँ सब से रोशन तारा है। यह हमसे ३८० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.२९ है।

 अन्य भाषाओँ में 
अंग्रेज़ी में ऍप्सिलन सॅन्टौरी को "बिरडन" (Birdun) भी कहा जाता हैं, जो अरबी के "अल-बरदून" () शब्द से लिया गया है।

 तारे का ब्यौरा 
ऍप्सिलन सॅन्टौरी एक B1 III श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक +२.२९ से +२.३१ मैग्निट्यूड की सीमाओं के बीच बदलती रहती है।

 इन्हें भी देखें 
 दानव तारा
 बेटा सॅफ़ॅई परिवर्ती तारा
 नरतुरंग तारामंडल
 सबसे रोशन तारों की सूची

 सन्दर्भ 

श्रेणी:तारे
श्रेणी:दानव तारे
श्रेणी:परिवर्ती तारे
श्रेणी:नरतुरंग तारामंडल
श्रेणी:हिन्दी विकि डीवीडी परियोजना
गामा लियोनिस तारा

thumb|230px|सिंह (लियो) तारामंडल में गामा लियोनिस तारा 'γ' द्वारा नामांकित है
thumb|230px|गामा१ लियोनिस बी ग्रह का एक काल्पनिक चित्रण
गामा लियोनिस, जिसका बायर नाम भी यही (γ Leonis या γ Leo) है, सिंह तारामंडल में स्थित एक द्वितारा है (जो बिना दूरबीन से देखने पर एक ही तारा प्रतीत होता है)। इस जोड़े का अधिक रोशन तारा पृथ्वी से दिखने वाले तारों में से ७३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२८ मैग्नीट्यूड है और दोनों तारों की चमक मिलाकर +१.९८ मैग्नीट्यूड है (ध्यान दें की मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)। यह द्वितारा पृथ्वी से लगभग १२६ प्रकाश वर्ष की दूरी पर है।

 अन्य भाषाओँ में 
गामा लियोनिस तारे को अंग्रेज़ी में "ऐलझ़ीबाह" (Algieba) कहते है - इस नाम में 'झ़' के उच्चारण पर ध्यान दें क्योंकि यह 'झ' और 'ज़' दोनों से भिन्न है। यह अरबी के "अल-जबहाह" () से लिया गया है, जिसका अर्थ "माथा" है। इस से मिलता-जुलता शब्द "जबीन" हिंदी में भी प्रयोग होता है, उदाहरण के लिए "महजबीन" (चाँद जैसे माथे वाली स्त्री) और "ज़ोहरा-जबीन" (खिले हुए फूल की तरह रोशन माथे वाली स्त्री, यह शब्द प्रसिद्ध हिंदी गाने "ऐ मेरी ज़ोहराजबीं" की पहली पंक्ति में आता है)।

 विवरण 
गामा लियोनिस का मुख्य तारा, जिसे γ1 Leo बायर नाम दिया जाता है, एक लाल-नारंगी रंग का K0 IIIb श्रेणी वाला दानव तारा है। इसका द्रव्यमान (मास) हमारे सूरज के द्रव्यमान का १.२३ गुना और व्यास (डायामीटर) हमारे सूरज के व्यास का ३० गुना है। इसकी निहित चमक (निरपेक्ष कान्तिमान) सूरज की लगभग १८० गुना है। इसका सतही तापमान ४,४७० कैल्विन है। इसका साथी तारा (γ2) एक हरे-पीले रंग का G7 IIICN-I श्रेणी वाला दानव तारा है। साथी तारे का द्रव्यमान ठीक तरह अनुमानित नहीं है लेकिन इसका व्यास सूरज का १० गुना है। इसकी निहित चमक सूरज की ५० गुना और सतही तापमान ४,९८० कैल्विन है। यह दोनों तारे एक दूसरे से लगभग १७० खगोलीय इकाईयों दूर स्थित है और एक-दूसरे की परिक्रमा कर रहें हैं। लगभग हर ५०० वर्षों से कुछ अधिक में यह एक परिक्रमा पूरी कर लेते हैं। दोनों तारों के केन्द्रीय भाग का हाइड्रोजन इंधन ख़त्म हो चुका है जिस से केंद्र में हाइड्रोजन का नाभिकीय संलयन (न्यूक्लीयर फ्यूज़न) ठप्प पड़ चुका है और दोनों तारे फूलकर दानव बन गए हैं। संभव है कि अब यह अपने केन्द्रों में हीलियम का संलयन करना शुरू कर चुके हैं।

 ग्रहीय मंडल 
नवम्बर २००९ में खगोलशास्त्रीयों ने घोषणा करी कि गामा लियोनिस के मुख्य तारे के इर्द-गिर्द एक ग़ैर-सौरीय ग्रह परिक्रमा करता हुआ मिला है। फिर यह भी ज्ञात हुआ कि संभव है कि एक दूसरा ग्रह भी इस तारे की परिक्रमा कर रहा हो। पहले ग्रह को "गामा१ लियोनिस बी" (γ1b) का नाम दिया गया और दूसरे ग्रह को "गामा१ लियोनिस सी" (γ1c)। γ1b का द्रव्यमान बृहस्पति ग्रह का ८.७८ गुना अनुमानित किया गया है और अंदाज़ा है कि यह हर ४२९ दिनों में अपने तारे की एक परिक्रमा पूरी कर लेता है, जबकि γ1c का द्रव्यमान बृहस्पति का २.१४ गुना और इसकी एक परिक्रमा पूरी करने की अवधि १,३४० दिन अनुमानित की गई है।

 इन्हें भी देखें 
 सिंह तारामंडल
 दानव तारा
 द्वितारा
 ग़ैर-सौरीय ग्रह

 सन्दर्भ 

श्रेणी:तारे
श्रेणी:दानव तारे
श्रेणी:सिंह तारामंडल
श्रेणी:हिन्दी विकि डीवीडी परियोजना
संलय

right|thumb|300px|खोखले दाँत में भरा सAmalgam
पारा तथा अन्य किसी धातु की मिलावट से बनी मिश्रधातु को संलय या संरस (amalgam) कहते हैं। केवल लोहे को छोड़कर प्राय: सभी धातुएँ पारे के साथ मिलकर मिश्रधातु बनाती हैं। कुछ समय पूर्व संरसों का व्यवहार स्वर्ण, चाँदी, जस्ता जैसी धातुओं में किया जाता था। दाँत के डाक्टरों द्वारा खोखले दाँत भरने के लिये भी संरसों का उपयोग बड़े पैमाने पर किया जाता है, किंतु अब अन्य अधिक उपयोगी साधनों के सुलभ होने के कारण संरसों का उपयोग कम होता जा रहा है।

चाँदी, ताँबा, तथा राँगे की मिश्रधातु को पारे के साथ संरस बनाकर, दाँत भरने में प्रयुक्त किया जाता है। यह संरस दाँत के खोड़रे में दो मिनट में ही जमकर सख्त हो जाता है।

संरस में मिले पारे की न्यूनता एवं अधिकता के अनुसार ही संरस तरल एवं ठोस होता है। संरस साधारणत: चार प्रकार से तैयार किया जा सकता है : 

(1) किसी धातु को पारे के साथ रगड़कर, 

(2) जिस धातु का संरस बनाना है उससे बना कैथोड (cathode) पारे के किसी लवण के विलयन में पारे का कैथोड डालकर सोडियम संरस बनाकर फिर उस संरस को पानी के साथ क्रिया कराकर, कॉस्टिक सोडा तैयार किया जाता है, 

(3) किसी धातु को केवल पारे के किसी लवण के साथ क्रिया कराकर, अथवा 

(4) किसी धातु के लवण के साथ पारे की क्रिया कराकर।

रासायनिक क्रियाओं में संरसों का उपयोग अब भी काफी होता है।

 ज्ञात संलय तथा उनके उपयोग 
 दन्त संलय (Dental amalgam) -- दाँत के कोटरों को भरने हेतु

 सोडियम संलय -- यह एक महत्वपूर्ण अपचायक है जो कार्बनिक एवं अकार्बनिक दोनो रसायनो में प्रयुक्त होता है। यह बड़ी मात्रा में पैदा किया जाता है।

 अमोनियम संलय 

 स्वर्ण संलय - किसी धातु की सतह पर इसे लगाकर गरम करने पर पारा वाष्पित होकर उड़ जाता है और सोना बचा रह जाता है।

 अलमुनियम संलय - इसे अपचायक के रूप में प्रयोग किया जाता है।

 थैलियम संलय (thallium amalgam) -- इसका गलनांक -58 है इसलिये यह निम्न ताप मापने वाले तापमापी बनाने में।

श्रेणी:मिश्रधातु
शाहजी

शाहजीराजे भोसले (१५९४-१६६४) १७वीं शताब्दी के एक सेनानायक छत्रपति शिवाजी महाराज के पिता थे। उन्होने मराठा साम्राज्य की स्थापना की, जिनके वंशजों को मराठा या मट्ठा गोत्र दिया गया, शाहजी ने अलग-अलग समय पर अहमदनगर सल्तनत, बीजापुर सल्तनत, और मुगल साम्राज्य में सैन्य सेवाएँ की। 

शाहजी छापामार युद्ध के आरम्भिक प्रतिपादकों में से हैं। उन्होंने भोंसले परिवार को विशिष्टता प्रदान की। तंजोर, कोल्हापुर, सतारा के देशी राज्य भी भोंसले परिवार की देन हैं।

 परिचय 
मालोजीराजे भोसले के पुत्र शाहजीराजे का जन्म  18 मार्च १५९४ ई॰ को हुआ था। जो कि मूलत: मराठा समुदाय से थे। हालांकि इनके पूर्वज राजस्थान मूल के भोंसले कुर्मी कुर्मी ही थे जो महाराष्ट्र में आकर बस गए थे और वहीं राजकाज देखते थे। शाहजी के परमप्रतापी पुत्र छत्रपति शिवाजी ने अपनी वंशावली में स्वयं इस बात का उल्लेख भी करवाया है।  शाहजी प्रकृति से साहसी चतुर, साधन सम्पन्न तथा दृढ़निश्चयी थे। व्यक्तिगत स्वार्थ से प्रेरित होते हुए भी, पृष्ठभूमि के रूप में, इन्हें महाराष्ट्र के राजनीतिक अभ्युत्थान का प्रथम चरण माना जा सकता है। इनकी प्रथम पत्नी जिजाबाई से महाराष्ट्र के निर्माता शिवाजीराजे का जन्म हुआ तथा दूसरी पत्नी तुकाबाई से तंजोर राज्य के संस्थापक एकोजी का। 

शाहजी का वास्तविक उत्कर्ष निजामशाही वज़ीर फतहखाँ के समय से प्रारम्भ हुआ। निजामशाह की हत्या के बाद, राज्य की संकटाकीर्ण परिस्थिति में, मुगलों की नौकरी छोड़ शाहजी ने दस वर्षीय बालक मुर्तजाशाह द्वितीय को सिंहासनासीन कर (१६३२) मुगलों से तीव्र संघर्ष किया। निजामशाही राज्य की समाप्ति पर इन्होंने बीजापुर राज्य का आश्रय लिया (१६३६)। १६३८ में हिंदू राजाओं का दमन करने के लिए शाहजी भी कर्नाटक भेजे गए; किन्तु १६४८ में उनसे संपर्क स्थापित करने के संदेह में सेनानायक मुस्तफाखाँ ने इन्हें बंदी बना लिया। १६४९ में आदिलशाह ने इन्हें विमुक्त कर पुनः कर्नाटक भेजा जहाँ इन्होंने गोलकुंडा के सेनानायक मीरजुमला को परास्त किया (१६५१)। शिवाजी की बढ़ती शक्ति से आतंकित हो, बीजापुर पर शिवजी के आक्रमणों को शाहजी द्वारा स्थगित कराने का प्रयत्न किया गया (१६६२)। तभी, प्रायः बारह वर्ष बाद, पिता-पुत्र की भेंट हुई; तथा शाहजी और जीजाबाई के टूटे सम्पर्क पुनः स्थापित हुए। २३ जनवरी १६६४, को शिकार खेलते समय घोड़े पर से गिरने से शाहजी की मृत्यु हो गई।

सन्दर्भ

इन्हें भी देखें
छत्रपति शिवाजी

श्रेणी:भारत का इतिहास
श्रेणी:मराठा साम्राज्य
भाला

भाला एक शस्त्र को कहते हैं जो आम तौर पर लकड़ी के एक डंडे से बना होता है जिसपर धातु से बनी नोक होती है।
thumb|एक मुगल योद्ध

 इन्हें भी देखें 
 तलवार
लिंगानुशासन

लिङ्गानुशासन, पाणिनीय पंचांग व्याकरण का एक भाग है। लोक के अनुसार लिङ्ग (पुँल्लिंग, स्त्रीलिंग, नपुंसकलिंग) का अनुशासन करने वाला शास्त्र लिङ्गानुशासन कहलाता है। (लिङ्गानाम् अनुशासनं क्रियतेऽनेनेति लिङ्गानुशासनम् । ) पाणिनी प्रणीत इस शास्त्र में संस्कृत भाषा में व्यवहृत शब्दों के लिङ्ग का उपदेश किया गया है । 

यह शास्त्र भी छः अधिकारों में विभक्त है। इस शास्त्र में कुल १९१ सूत्र हैं।
 
१. स्त्रीलिङ्गाधिकार - ३४ सूत्र
 
२. पुँल्लिङ्गाधिकार - ८३ सूत्र
 
३. नपुंसकलिङ्गाधिकार - ५५ सूत्र
 
४. स्त्रिलिङ्गपुँल्लिङ्गाधिकार - ५ सूत्र
 
५. पुँल्लिङ्गनपुंसकलिङ्गाधिकार - ७ सूत्र
 
६. अविशिष्टलिङ्गाधिकार - ७ सूत्र

इसी प्रकार हेमचन्द्राचार्य द्वारा रचित 'सिद्धहेमशब्दानुशासनम्' के भी पाँच भाग हैं- सूत्रपाठ, गणपाठ, धातुपाठ, उणादिसूत्रपाथ और लिङ्गानुशासन ।

सन्दर्भ

बाहरी कड़ियाँ
लिङ्गानुशासनम्

श्रेणी:संस्कृत व्याकरण
मंसूर अली ख़ान पटौदी

मंसूर अली ख़ान पटौदी(5 जनवरी 1941 – 22 सितंबर 2011) एक भारतीय क्रिकेटर और पटौदी के नौवे नवाब थे। उनका विवाह 27 दिसम्बर 1969 को भारतीय फ़िल्म अभिनेत्री शर्मिला टैगोर से हुआ। उनकी तीन संतानें हैं, सैफ़ अली ख़ान, सोहा अली ख़ान और सबा अली ख़ान हैं।

पटौदी को 21 साल की उम्र में भारत का क्रिकेट कप्तान नियुक्त किया गया था! कमेंटेटर जॉन अर्लट और इंग्लैंड के पूर्व कप्तान और समकालीन टेड डेक्सटर द्वारा पटौदी को अपने समय का "दुनिया का सर्वश्रेष्ठ क्षेत्ररक्षक" भी कहा जाता था। पटौदी जूनियर, जैसा कि मंसूर को उनके क्रिकेट करियर के दौरान जाना जाता था, दाएं हाथ के बल्लेबाज और दाएं हाथ के मध्यम गति के गेंदबाज थे। उन्होंने अगस्त 1957 में 16 साल की उम्र में ससेक्स के लिए प्रथम श्रेणी में पदार्पण किया, और विश्वविद्यालय में रहते हुए ऑक्सफोर्ड के लिए भी खेले और वहां पहले भारतीय कप्तान थे। 1 जुलाई 1961 को एक कार दुर्घटना में टूटी हुई विंडस्क्रीन से कांच का एक टुकड़ा घुस गया और उनकी दाहिनी आंख को स्थायी रूप से क्षतिग्रस्त कर दिया। 6 महीने से भी कम समय पहले अपनी आंख की चोट के बावजूद, उन्होंने दिसंबर 1961 में दिल्ली में इंग्लैंड के खिलाफ खेलते हुए टेस्ट क्रिकेट में पदार्पण किया। उन्होंने मद्रास में तीसरे टेस्ट में 103 रन बनाए, जिससे भारत को इंग्लैंड के खिलाफ पहली श्रृंखला जीतने में मदद मिली। मार्च 1962 में, सिटिंग कप्तान, नारी कॉन्ट्रैक्टर के बारबाडोस में चौथे टेस्ट से बाहर होने के बाद, मंसूर भारतीय क्रिकेट टीम के कप्तान बने। 21 साल और 77 दिन की उम्र में, उन्होंने मई 2004 में जिम्बाब्वे के तातेंदा ताइबू द्वारा पार किए जाने तक सबसे कम उम्र के टेस्ट कप्तान का विश्व रिकॉर्ड कायम किया। उन्होंने 1961 और 1975 के बीच भारत के लिए 46 टेस्ट मैच खेले, जिसमें 34.91 की टेस्ट बल्लेबाजी औसत से 2,793 रन बनाए, जिसमें 6 टेस्ट शतक शामिल हैं। 

वह 1962 में भारतीय क्रिकेटर ऑफ द ईयर और 1968 में विजडन क्रिकेटर ऑफ द ईयर थे। वह 1974-5 में भारतीय टीम के प्रबंधक थे, और 1993 में दो एशेज टेस्ट के लिए रेफरी थे। वह बाद में इंडियन प्रीमियर लीग की परिषद के सदस्य भी रहे! 

प्रारंभिक जीवन
भोपाल में जन्मे, [४] [५] मंसूर अली खान, इफ्तिखार अली खान पटौदी के बेटे थे, जो खुद एक प्रसिद्ध क्रिकेटर और भोपाल की बेगम साजिदा सुल्तान थीं। उन्होंने अलीगढ़ में मिंटो सर्किल [7] और देहरादून (उत्तराखंड) के वेलहम बॉयज़ स्कूल, हर्टफोर्डशायर के लॉकर्स पार्क प्रेप स्कूल (जहाँ वे फ्रैंक वूली द्वारा प्रशिक्षित थे) और विंचेस्टर कॉलेज से शिक्षा प्राप्त की। उन्होंने बैलिओल कॉलेज, ऑक्सफोर्ड में अरबी और फ्रेंच पढ़ा।

सन्दर्भ

श्रेणी:भारत के लोग
श्रेणी:भारतीय क्रिकेट खिलाड़ी
श्रेणी:भारतीय क्रिकेट कप्तान
श्रेणी:भारतीय टेस्ट क्रिकेट खिलाड़ी
श्रेणी:1941 में जन्मे लोग
श्रेणी:२०११ में निधन

श्रेणी:अर्जुन पुरस्कार के प्राप्तकर्ता
वृक तारामंडल

thumb|200px|वृक (या लूपस) तारामंडल
वृक (संस्कृत अर्थ: भेड़िया) या लूपस खगोलीय गोले के दक्षिणी भाग में स्थित एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। आकाश में यह नरतुरंग और वॄश्चिक तारामंडल के बीच में स्थित है।

 अन्य भाषाओं में 
अंग्रेज़ी में वृक तारामंडल को "लूपस कॉन्स्टॅलेशन" (Lupus constellation) कहा जाता है। लातिनी भाषा में "लूपस" का अर्थ भेड़िया होता है।

 तारे 
वृक तारामंडल में ४१ तारे हैं जिन्हें बायर नाम दिए जा चुके हैं। इनमें से २ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। वैसे इस तारामंडल में +६.०० मैग्नीट्यूड से अधिक चमक (सापेक्ष कान्तिमान) वाले लगभग ७० तारे हैं। वृक तारामंडल की कुछ प्रमुख खगोलीय वस्तुएँ इस प्रकार हैं -
 अल्फ़ा लूपाई (α Lupi) इस तारामंडल का सब से रोशन तारा है। यह दानव तारा एक बेटा सॅफ़ॅई परिवर्ती तारा भी है।
 बेटा लूपाई (β Lupi) एक नीला दानव तारा है जिसके नज़दीक एक महानोवा (सुपरनोवा) धमाके के अवशेष बिखरे हुए हैं।
 इस तारामंडल की उत्तर की ओर ऍन॰जी॰सी॰ ५८२४ और ऍन॰जी॰सी॰ ५९८६ नामक दो गोल तारागुच्छ मौजूद हैं।
 इस तारामंडल की दक्षिण की ओर ऍन॰जी॰सी॰ ५८२२ और ऍन॰जी॰सी॰ ५७४९ नामक दो खुले तारागुच्छ मौजूद हैं।
 इस के पश्चिमी भाग में दो सर्पिल (स्पाइरल) आकाशगंगाएँ और आई॰सी॰ ४४०६ नाम की एक वुल्फ़-रायेट ग्रहीय नीहारिका स्थित हैं। इस नीहारिका में ब्रह्माण्ड के सब से गरम तारों में से कुछ स्थित हैं। ऍन॰जी॰सी॰ ५८८२ नामक एक और भी ग्रहीय नीहारिका इस तारामंडल के बीच के क्षेत्र में स्थित है। लूपस-टीआर३बी (Lupus-TR3b) नाम का एक घिर सौरीय ग्रह भी यहाँ मिला है। इतिहास में वृक तारामंडल के दाएरे में एक महानोवा सन् १००६ में अप्रैल ३० और मई १ के दिनों में देखा गया था जिसे ऍसऍन १००६ नाम दिया गया था।

 इन्हें भी देखें 
 अल्फ़ा लूपाई तारा
 बेटा लूपाई तारा
 ग्रहीय नीहारिका
 तारामंडल

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना